CELEX: 32020R0022
Language: sk
Date: 2019-10-31 00:00:00
Title: Delegované Nariadenie Komisie (EÚ) 2020/22 z 31. októbra 2019, ktorým sa menia prílohy I a III k nariadeniu Európskeho parlamentu a Rady (EÚ) 2019/631, pokiaľ ide o monitorovanie emisií CO2 z nových ľahkých úžitkových vozidiel typovo schválených v rámci viacstupňového procesu (Text s významom pre EHP)

14.1.2020   
               
               
                  SK
               
               
                  Úradný vestník Európskej únie
               
               
                  L 8/2
               
            
         DELEGOVANÉ NARIADENIE KOMISIE (EÚ) 2020/22
         z 31. októbra 2019,
         ktorým sa menia prílohy I a III k nariadeniu Európskeho parlamentu a Rady (EÚ) 2019/631, pokiaľ ide o monitorovanie emisií CO2 z nových ľahkých úžitkových vozidiel typovo schválených v rámci viacstupňového procesu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (1), a najmä na jeho článok 7 ods. 8 a článok 15 ods. 8,
         keďže:
         
                     (1)
                  
                  
                     Od 1. septembra 2019 všetky ľahké úžitkové vozidlá podliehajú novému regulačnému skúšobnému postupu na meranie emisií CO2 a spotreby paliva, celosvetovému harmonizovanému skúšobnému postupu pre ľahké vozidlá (WLTP), stanovenému v nariadení Komisie (EÚ) 2017/1151 (2), ktorým sa nahradí nový európsky jazdný cyklus (NEDC) stanovený v nariadení Komisie (ES) č. 692/2008 (3). Preto sa stanovila nová metodika určovania emisií CO2 a spotreby paliva z vozidiel kategórie N1, ktoré boli typovo schválené v rámci viacstupňového procesu, a je uvedená v prílohách I a II k nariadeniu Európskeho parlamentu a Rady (EÚ) č. 510/2011 (4).
                  
               
                     (2)
                  
                  
                     Vzhľadom na zrušenie nariadenia (EÚ) č. 510/2011 od 1. januára 2020 je potrebné zabezpečiť, aby sa rovnaká metodika stanovila v nariadení (EÚ) 2019/631.
                  
               
                     (3)
                  
                  
                     Podľa bodu 2 časti B prílohy III k nariadeniu (EÚ) 2019/631 je stanovené, že špecifické emisie CO2 vozidiel, ktoré podliehajú viacstupňovému typovému schváleniu, sa majú prideliť výrobcovi základného vozidla. Aby mohol výrobca základného vozidla účinne a s dostatočnou istotou plánovať dosahovanie svojich cieľových hodnôt špecifických emisií, mala by sa stanoviť taká metodika, aby emisie CO2 a hmotnosť dokončovaných vozidiel pridelené tomuto výrobcovi boli známe v čase výroby a predaja základného vozidla, dokončeného alebo nedokončeného, a nie až v okamihu, keď výrobca na koncovom stupni uvedie dokončované vozidlo na trh.
                  
               
                     (4)
                  
                  
                     Preto sa stanovuje špecifická metodika určovania emisií CO2 nedokončeného základného vozidla, podľa ktorej by sa mala použiť metóda interpolácie stanovená v nariadení (EÚ) 2017/1151. Takto určené hodnoty emisií CO2 a hmotnosti by mali byť čo najreprezentatívnejšie pre špecifické emisie CO2 a hmotnosť v prevádzkovom stave, ktoré sa určia pre dokončované vozidlo. S cieľom zabezpečiť konzistentnosť by sa pri výpočte cieľovej hodnoty špecifických emisií výrobcu základného vozidla mali preto zohľadňovať hodnoty hmotnosti určené podľa tejto metodiky.
                  
               
                     (5)
                  
                  
                     Výrobca základného vozidla by mal Komisii oznamovať vstupné hodnoty použité pri metóde interpolácie, ako aj výsledné hodnoty emisií CO2 a hmotnosti nedokončeného základného vozidla. Členské štáty by zároveň mali naďalej oznamovať Komisii špecifické emisie CO2 a hmotnosť v prevádzkovom stave dokončovaných vozidiel.
                  
               
                     (6)
                  
                  
                     Na základe týchto oznámených údajov by Komisia mala priebežne posudzovať reprezentatívnosť kontrolných emisií CO2 základného vozidla a informovať výrobcov o všetkých zistených rozdieloch. V prípade významných a pretrvávajúcich rozdielov medzi priemernými kontrolnými hodnotami CO2 základných vozidiel a priemernými špecifickými emisiami CO2 dokončovaných vozidiel by sa mali použiť hodnoty za dokončované vozidlá s cieľom zistiť, či výrobcovia dodržiavajú svoje cieľové hodnoty špecifických emisií.
                  
               
                     (7)
                  
                  
                     S cieľom zohľadniť skutočnosť, že nariadenie (EÚ) č. 510/2011 sa zrušuje s účinnosťou od 1. januára 2020, je vhodné zabezpečiť, aby toto nariadenie nadobudlo účinnosť čo najbližšie k tomuto dátumu.
                  
               
                     (8)
                  
                  
                     Prílohy I a III k nariadeniu (EÚ) 2019/631 by sa preto mali zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Prílohy I a III k nariadeniu (EÚ) 2019/631 sa menia v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. októbra 2019
            
               
                  Za Komisiu
               
               
                  Predseda
               
               Jean-Claude JUNCKER
            
         
         
            (1)  Ú. v. EÚ L 111, 25.4.2019, s. 13.
         
            (2)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie Komisie (ES) č. 692/2008 (Ú. v. EÚ L 175, 7.7.2017, s. 1).
         
            (3)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
         
            (4)  Nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (Ú. v. EÚ L 145, 31.5.2011, s. 1).
      
      
         
            PRÍLOHA
            Prílohy I a III k nariadeniu (EÚ) 2019/631 sa menia takto:
            
                        1.
                     
                     
                        V časti B bode 4 prílohy I sa vymedzenie pojmu „Mø“ nahrádza takto:
                        
                                    „Mø
                                 
                                 
                                    je priemerná hmotnosť (M) nových ľahkých úžitkových vozidiel výrobcu zapísaných do evidencie v príslušnom cieľovom roku v kilogramoch (kg);
                                 
                              kde,
                        
                                    —
                                 
                                 
                                    v prípade dokončeného vozidla je M hmotnosť tohto vozidla v prevádzkovom stave
                                 
                              
                                    —
                                 
                                 
                                    v prípade dokončeného základného vozidla súvisiaceho s dokončovaným vozidlom je M hmotnosť tohto základného vozidla v prevádzkovom stave
                                 
                              
                                    —
                                 
                                 
                                    v prípade nedokončeného základného vozidla súvisiaceho s dokončovaným vozidlom je M kontrolná hmotnosť (Mmon) tohto základného vozidla určená podľa tohto vzorca:
                                 
                              Mmon = MRObase x B0
                        
                        kde,
                        
                                    MRObase
                                    
                                 
                                 
                                    je hmotnosť príslušného základného vozidla v prevádzkovom stave,
                                 
                              
                                    hodnota B0
                                    
                                 
                                 
                                    je vymedzená v časti A bode 1.2.4 písm. a) prílohy III.“;
                                 
                              
                  
                        2.
                     
                     
                        V prílohe III sa časť A mení takto:
                        
                                    a)
                                 
                                 
                                    Bod 1.2 sa nahrádza takto:
                                    
                                                „1.2.
                                             
                                             
                                                Dokončované vozidlá evidované v kategórii N1
                                             
                                          
                                                1.2.1.
                                             
                                             
                                                Vykazovanie údajov zo strany členských štátov
                                                Na vykazovanie údajov týkajúcich sa dokončovaných vozidiel kategórie N1 sa používa formát stanovený v časti C oddiele 2.
                                                Identifikačné číslo vozidla uvedené v bode 1.1 písm. o) sa nezverejňuje.
                                             
                                          
                                                1.2.1.1.
                                             
                                             
                                                Dokončované vozidlá typovo schválené v súlade s nariadením (ES) č. 692/2008
                                                Za kalendárny rok 2020 zaznamenávajú členské štáty tieto podrobné údaje týkajúce sa:
                                                
                                                            a)
                                                         
                                                         
                                                            nedokončeného základného vozidla: údaje uvedené v písmenách a), b), c), d), e), g), h), i), n) a o) bodu 1.1 alebo namiesto údajov uvedených v písmenách h) a i) údaje o štandardnej pridanej hmotnosti, ktoré sa poskytujú ako súčasť informácií o typovom schválení uvedených v bode 2.17.2 prílohy I k smernici 2007/46/ES;
                                                         
                                                      
                                                            b)
                                                         
                                                         
                                                            dokončeného základného vozidla: údaje uvedené v písmenách a), b), c), d), e), g), h), i), n) a o) bodu 1.1;
                                                         
                                                      
                                                            c)
                                                         
                                                         
                                                            dokončovaného vozidla: údaje uvedené v písmenách a), f), g), h), j), k), l), m) a o) bodu 1.1.
                                                         
                                                      Ak niektoré údaje uvedené v písmene a) a b) prvého pododseku pre základné vozidlo nie sú k dispozícii, členské štáty namiesto nich poskytnú údaje o dokončovanom vozidle.
                                             
                                          
                                                1.2.1.2.
                                             
                                             
                                                Dokončované vozidlá kategórie N1 typovo schválené v súlade s prílohou XXI k nariadeniu (EÚ) 2017/1151
                                                Za každé nové dokončované vozidlo zaevidované v roku 2020 a nasledujúcich kalendárnych rokoch vykážu členské štáty minimálne podrobné údaje uvedené v písmenách a), f), g), h), o), p) a r) bodu 1.1.
                                             
                                          
                                                1.2.2.
                                             
                                             
                                                Vykazovanie údajov zo strany výrobcov
                                                V prípade každého nového dokončovaného vozidla kategórie N1 typovo schváleného v súlade s prílohou XXI k nariadeniu (EÚ) 2017/1151, ktoré bolo zaevidované v roku 2020 a nasledujúcich kalendárnych rokoch, vykáže výrobca príslušného základného vozidla Komisii do 28. februára každého roka počnúc rokom 2021 tieto údaje týkajúce sa základného vozidla:
                                                
                                                            a)
                                                         
                                                         
                                                            ak je základom dokončovaného vozidla nedokončené základné vozidlo:
                                                            
                                                                        i)
                                                                     
                                                                     
                                                                        identifikačné číslo vozidla;
                                                                     
                                                                  
                                                                        ii)
                                                                     
                                                                     
                                                                        identifikátor radu vozidiel podľa bodu 5.0 prílohy XXI k nariadeniu (EÚ) 2017/1151;
                                                                     
                                                                  
                                                                        iii)
                                                                     
                                                                     
                                                                        kontrolné emisie CO2 stanovené v súlade s bodom 1.2.4;
                                                                     
                                                                  
                                                                        iv)
                                                                     
                                                                     
                                                                        čelnú plochu s uvedením príslušného variantu ako sa uvádza v bode 1.2.4 písm. c);
                                                                     
                                                                  
                                                                        v)
                                                                     
                                                                     
                                                                        valivý odpor, ako sa uvádza v bode 1.2.4 písm. b);
                                                                     
                                                                  
                                                                        vi)
                                                                     
                                                                     
                                                                        kontrolnú hmotnosť stanovenú v súlade s časťou B bodom 4 prílohy I;
                                                                     
                                                                  
                                                                        vii)
                                                                     
                                                                     
                                                                        hmotnosť v prevádzkovom stave;
                                                                     
                                                                  
                                                                        viii)
                                                                     
                                                                     
                                                                        hmotnosť predstavujúcu zaťaženie vozidla podľa vymedzenia v bode 1.2.4 písm. a).
                                                                     
                                                                  
                                                      
                                                            b)
                                                         
                                                         
                                                            ak je základom dokončovaného vozidla dokončené základné vozidlo:
                                                            
                                                                        i)
                                                                     
                                                                     
                                                                        identifikačné číslo vozidla;
                                                                     
                                                                  
                                                                        ii)
                                                                     
                                                                     
                                                                        identifikátor radu vozidiel uvedený v písmene a) bode ii) tohto odseku;
                                                                     
                                                                  
                                                                        iii)
                                                                     
                                                                     
                                                                        špecifické emisie CO2 základného vozidla,
                                                                     
                                                                  
                                                                        iv)
                                                                     
                                                                     
                                                                        hmotnosť v prevádzkovom stave.
                                                                     
                                                                  
                                                      
                                          
                                                1.2.3.
                                             
                                             
                                                Výpočet priemerných špecifických emisií CO2 a cieľovej hodnoty špecifických emisií
                                                Komisia použije hodnoty vykázané výrobcom základného vozidla v súlade s bodom 1.2.2 na výpočet jeho priemerných špecifických emisií CO2 a cieľovej hodnoty špecifických emisií v kalendárnom roku, v ktorom je súvisiace dokončované vozidlo zaevidované, s výnimkou prípadov, keď sú splnené podmienky uvedené v bode 1.2.5. V takom prípade sa použijú údaje za dokončované vozidlá.
                                                Ak výrobca základného vozidla nevykáže údaje uvedené v bode 1.2.2, na výpočet priemerných špecifických emisií CO2 a cieľovej hodnoty špecifických emisií príslušného výrobcu sa použijú špecifické emisie CO2 vykázané členskými štátmi v súlade s bodom 1.2.1 s ohľadom na súvisiace dokončované vozidlo.
                                             
                                          
                                                1.2.4.
                                             
                                             
                                                
                                                   Výpočet kontrolných emisií CO2 v prípade nedokončených základných vozidiel
                                                
                                                Počnúc kalendárnym rokom 2020 vypočíta výrobca kontrolné emisie CO2 za každé z jeho jednotlivých nedokončených základných vozidiel v súlade s metódou interpolácie uvedenou v bodoch 3.2.3.2 alebo 3.2.4 čiastkovej prílohy 7 k prílohe XXI k nariadeniu (EÚ) 2017/1151 s použitím rovnakej metódy, aká bola použitá na typové schválenie ES základného vozidla s ohľadom na jeho emisie, pričom pojmy zodpovedajú definíciám v uvedených bodoch s týmito výnimkami:
                                                
                                                            a)
                                                         
                                                         
                                                            Hmotnosť konkrétneho vozidla
                                                            Hodnota „TMind“ uvedená v bodoch 3.2.3.2.2.1 alebo 3.2.4.1.1.1 čiastkovej prílohy 7 k prílohe XXI k nariadeniu (EÚ) 2017/1151 sa nahrádza štandardnou hmotnosťou základného vozidla, DMbase. Ak je DMbase nižšia ako skúšobná hmotnosť vozidla s nízkou hodnotou (TML) z daného interpolačného radu, TMind sa nahradí hodnotou TML. Ak je DMbase vyššia ako skúšobná hmotnosť vozidla s vysokou hodnotou (TMH) z daného interpolačného radu, TMind sa nahradí TMH.
                                                            Na stanovenie hodnoty DMbase sa použije tento vzorec:
                                                            DMbase = MRObase × B0 + 25 kg + MVL
                                                            
                                                            kde,
                                                            
                                                                        MRObase
                                                                        
                                                                     
                                                                     
                                                                        je hmotnosť základného vozidla v prevádzkovom stave podľa vymedzenia v bode 3.2.5 prílohy XXI k nariadeniu (EÚ) 2017/1151,
                                                                     
                                                                  
                                                                        hodnota B0
                                                                        
                                                                     
                                                                     
                                                                        je hodnota hmotnosti stanovená na 1,375,
                                                                     
                                                                  
                                                                        MVL
                                                                        
                                                                     
                                                                     
                                                                        je hmotnosť predstavujúca zaťaženie vozidla, čo znamená 28 % maximálneho zaťaženia vozidla, pričom maximálne zaťaženie vozidla sa vymedzuje ako najvyššia technicky prípustná hmotnosť naloženého vozidla po odpočítaní hmotnosti základného vozidla v prevádzkovom stave vynásobené hodnotou B0, mínus 25 kg.
                                                                     
                                                                  Hodnota B0 sa do 31. októbra 2021 upraví na základe hmotnosti nedokončených základných vozidiel v prevádzkovom stave pre všetky dokončované vozidlá zaevidované v kalendárnych rokoch 2018, 2019 a 2020, a vypočíta sa podľa ďalej uvedených vzorcov. Nová hodnota B0 sa uplatňuje od 1. januára 2022 do 31. decembra 2024.
                                                            Vzorec 1:
                                                            kde,
                                                            
                                                                        Ai
                                                                        
                                                                     
                                                                     
                                                                        je hodnota Ay vypočítaná podľa vzorca 2 za príslušný kalendárny rok
                                                                     
                                                                  
                                                                        ni
                                                                        
                                                                     
                                                                     
                                                                        je počet nedokončených základných vozidiel súvisiacich s dokončovanými vozidlami zaevidovanými v danom kalendárnom roku.
                                                                     
                                                                  Vzorec 2:
                                                            kde,
                                                            
                                                                        Ay
                                                                        
                                                                     
                                                                     
                                                                        je priemerný podiel hodnôt Mfi a Mbi za každý z kalendárnych rokov 2018 až 2020;
                                                                     
                                                                  
                                                                        Mfi
                                                                        
                                                                     
                                                                     
                                                                        je hmotnosť nedokončeného základného vozidla v prevádzkovom stave navýšená o štandardnú pridanú hmotnosť podľa vymedzenia v oddiele 5 prílohy XII k nariadeniu (ES) č. 692/2008,
                                                                     
                                                                  
                                                                        Mbi
                                                                        
                                                                     
                                                                     
                                                                        je hmotnosť nedokončeného základného vozidla v prevádzkovom stave,
                                                                     
                                                                  
                                                                        n
                                                                     
                                                                     
                                                                        je počet nedokončených základných vozidiel súvisiacich s dokončovanými vozidlami zaevidovanými v danom kalendárnom roku.
                                                                     
                                                                  
                                                      
                                                            b)
                                                         
                                                         
                                                            Valivý odpor konkrétneho vozidla
                                                            Valivý odpor základného vozidla sa použije na účely bodu 3.2.3.2.2.2 alebo 3.2.4.1.1.2 čiastkovej prílohy 7 k prílohe XXI k nariadeniu (EÚ) 2017/1151.
                                                         
                                                      
                                                            c)
                                                         
                                                         
                                                            Čelná plocha
                                                            V prípade nedokončeného základného vozidla, ktoré patrí do radu vymedzeného vzorcom na stanovenie jazdného zaťaženia, stanoví výrobca hodnotu „Af“ uvedenú v bode 3.2.3.2.2.3 čiastkovej prílohy 7 k prílohe XXI k nariadeniu (EÚ) 2017/1151 v súlade s jedným z týchto variantov:
                                                            
                                                                        i)
                                                                     
                                                                     
                                                                        čelná plocha reprezentatívneho vozidla radu vymedzeného vzorcom na stanovenie jazdného zaťaženia, v m2;
                                                                     
                                                                  
                                                                        ii)
                                                                     
                                                                     
                                                                        stredná hodnota čelnej plochy v m2 v prípade vozidla s vysokou hodnotou (vehicle high) a vozidla s nízkou hodnotou (vehicle low) z daného interpolačného radu;
                                                                     
                                                                  
                                                                        iii)
                                                                     
                                                                     
                                                                        čelná plocha vozidla s vysokou hodnotou (vehicle high) z daného interpolačného radu vyjadrená v m2, v prípade, že sa metóda interpolácie nepoužíva.
                                                                     
                                                                  V prípade nedokončeného základného vozidla, ktoré nepatrí do radu vymedzeného vzorcom na stanovenie jazdného zaťaženia, sa použije hodnota čelnej plochy vozidla s vysokou hodnotou (vehicle high) z daného interpolačného radu.
                                                         
                                                      
                                          
                                                1.2.5.
                                             
                                             
                                                Reprezentatívnosť kontrolnej hodnoty CO2
                                                
                                                Komisia každý rok posudzuje reprezentatívnosť priemerných kontrolných emisií CO2 vykázaných výrobcom základného vozidla v porovnaní s priemernými špecifickými emisiami CO2 súvisiacich dokončovaných vozidiel zaevidovaných v príslušnom kalendárnom roku. Komisia informuje výrobcu základného vozidla o zistenom rozdiele medzi týmito hodnotami.
                                                Ak sa v priebehu každého z dvoch po sebe nasledujúcich kalendárnych rokov zistí rozdiel 4 % alebo viac, Komisia použije na výpočet priemerných špecifických emisií CO2 výrobcu základného vozidla alebo združenia v nasledujúcom roku priemerné špecifické emisie CO2 dokončovaných vozidiel v dotknutom kalendárnom roku.“
                                             
                                          
                              
                                    b)
                                 
                                 
                                    Bod 2 sa nahrádza takto:
                                    
                                                „2.
                                             
                                             
                                                Podrobné údaje uvedené v bode 1 sa prevezmú z osvedčenia o zhode alebo musia zodpovedať osvedčeniu o zhode vydanému výrobcom príslušného ľahkého úžitkového vozidla. V prípade tých údajov, ktoré nie sú uvedené v osvedčení o zhode, sa podrobné údaje prevezmú z dokumentácie o typovom schválení alebo z informácií nahlásených výrobcom základného vozidla podľa bodu 1.2.3. Členské štáty zavedú potrebné opatrenia, ktorými sa zabezpečí náležitá presnosť postupu monitorovania. Ak sa v osvedčení o zhode špecifikuje minimálna aj maximálna hmotnosť ľahkého úžitkového vozidla, členské štáty použijú na účely tohto nariadenia iba maximálnu hodnotu. V prípade dvojpalivových vozidiel (benzín/plyn), ktorých osvedčenie o zhode obsahuje údaje o špecifických emisiách CO2 pre obidva druhy paliva, členské štáty použijú len hodnotu nameranú pre plyn.“